CELEX: 32021D1843
Language: mt
Date: 2021-10-15 00:00:00
Title: Deċiżjoni tal-Kunsill (UE) 2021/1843 tal-15 ta’ Ottubru 2021 dwar il-pożizzjoni li għandha tittieħed f’isem l-Unjoni Ewropea fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992

21.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 373/90
               
            
         DEĊIŻJONI TAL-KUNSILL (UE) 2021/1843
         tal-15 ta’ Ottubru 2021
         dwar il-pożizzjoni li għandha tittieħed f’isem l-Unjoni Ewropea fi ħdan il-Kunsill Internazzjonali taz-Zokkor fir-rigward tal-estensjoni tal-Ftehim Internazzjonali dwar iz-Zokkor tal-1992
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4), l-ewwel subparagrafu, flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:
         
                     (1)
                  
                  
                     Il-Ftehim Internazzjonali dwar iz-Zokkor tal-1992 (1) (“l-ISA”) ġie konkluż mill-Unjoni permezz tad-Deċiżjoni tal-Kunsill 92/580/KEE (2) u daħal fis-seħħ fl-1 ta’ Jannar 1993. L-ISA ġie konkluż għal perijodu ta’ tliet snin, sal-31 ta’ Diċembru 1995.
                  
               
                     (2)
                  
                  
                     Il-Kunsill Internazzjonali taz-Zokkor (“l-ISC”), stabbilit skont l-Artikolu 3 tal-ISA, għandu s-setgħa, skont l-Artikolu 45(2) tal-ISA, li jestendi l-ISA, permezz ta’ vot speċjali, għal perjodi suċċessivi ta’ mhux aktar minn sentejn kull darba. Mill-konklużjoni tiegħu ’l hawn, l-ISA ġie estiż regolarment għal perjodi ulterjuri ta’ sentejn. L-ISA ġie estiż l-aħħar b’deċiżjoni l-ISC f’Lulju 2019 u ser jibqa’ fis-seħħ sal-31 ta’ Diċembru 2021.
                  
               
                     (3)
                  
                  
                     Matul id-59 sessjoni tiegħu li ser issir fis-26 ta’ Novembru 2021, l-ISC irid jadotta deċiżjoni dwar l-estensjoni tal-ISA għal perijodu ulterjuri ta’ sentejn, sal-31 ta’ Diċembru 2023.
                  
               
                     (4)
                  
                  
                     Huwa xieraq li tiġi stabbilita l-pożizzjoni li għandha tittieħed f’isem l-Unjoni fi ħdan fl-ISC, matul id-59 sessjoni tiegħu, fir-rigward tal-estensjoni tal-ISA. Estensjoni ulterjuri tal-ISA hija fl-interess tal-Unjoni,
                  
               ADOTTA DIN ID-DEĊIŻJONI:
         
            Artikolu 1
            Il-pożizzjoni li trid tittieħed f’isem l-Unjoni fi ħdan il-Kunsill Internazzjonali taz-Zokkor, matul id-59 sessjoni tiegħu, għandha tkun li tivvota favur l-estensjoni tal-Ftehim Internazzjonali dwar iz-Zokkor tal-1992 għal perijodu ulterjuri ta’ sentejn sal-31 ta’ Diċembru 2023.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fil-Lussemburgu, il-15 ta’ Ottubru 2021.
            
               
                  Għall-Kunsill
               
               
                  Il-President
               
               J. CIGLER KRALJ
            
         
         
            (1)  Il-Ftehim Internazzjonali dwar iz-Zokkor 1992 (ĠU L 379, 23.12.1992, p. 16).
         
            (2)  Id-Deċiżjoni tal-Kunsill 92/580/KEE tat-13 ta’ Novembru 1992 dwar l-iffirmar u l-konklużjoni tal-Ftehim Internazzjonali dwar iz-Zokkor tal-1992 (ĠU L 379, 23.12.1992, p. 15).